Foto's van ontsnaptes uitgereik | Maroela Media
Foto's van ontsnaptes uitgereik
Van die gevangenes wat ontsnap het. Foto's: Verskaf
Die polisie het foto's van sommige van die 20 verhoorafwagtende gevangenes wat Dinsdagmiddag uit 'n vangwa in Johannesburg ontsnap het, uitgereik.
Kol. Lungelo Dlamini, provinsiale polisiewoordvoerder van Gauteng, het Woensdag gesê 'n polisievangwa het die gevangenes teen 16:00 van die Johannesburg-landdroshof na die Johannesburgse Korrektiewe Dienste vervoer toe die ontsnapping plaasgevind het.
"Die vangwa is by Pat Mbathaweg naby die South Gate-treinstasie in 'n hinderlaag gelei. 'n Groep swaargewapende mans het met gewere toegeslaan en die wa se deur oopgebreek waarna die gevangenes ontsnap het," het Dlamini gesê.
Polisiebeamptes is nie tydens die voorval beseer nie.
Die ontsnaptes word aangekla van verskeie misdrywe waaronder gewapende roof, huisbraak, diefstal en die besit van dwelms.
Een van die gevangenes is reeds tot 17 jaar tronkstraf gevonnis nadat hy skuldig bevind is aan gewapende roof.
Verskeie leidrade word opgevolg om hulle op te spoor.
'Neem die boer in hegtenis,' eis Majakaneng-betogers
Zimbabwiërs vas oor R2 m. se heroïen
As hulle gevang word weer staan hulle n goeie kans om ok leiers te word van die land
Skreeusnaaks wys die narre wat hulle verloor het?‍♂️???
Ek skrik vir my in 'n ander bloedgroep in as ek hulle moet sien. Geharde misdadigers. Inside job.
Hoe word 20 gevangenis in EEN vangwa vervoer? Jy kan nie eers 20 mense in een minibus laai nie!! Hierdie ontsnapping lyk vir my baie verdag!!!